סיכומי ‎ שנת ‎ המשבר ‎ הכלכלי ‎ הראשונה ‎ פורסמו ‎ בהרחבה ‎ בימים ‎ האחרונים‎ 
ויש ‎ המנצלים ‎ היטב ‎ את ‎ המשבר ‎ כדי ‎ להתעשר ‎ על ‎ חשבון ‎ העובדים ‎ והגמלאים‎ 


המוספים ‎ הכלכליים, ‎ מאמרי ‎ הפרשנות ‎ ואך ‎ דברי ‎ פוליטיקאים‎ 
בכל ‎ העולם ‎ הוקדשו ‎ בימים ‎ האחרונים ‎ לציון ‎ יום ‎ השנה‎ 
למשבר ‎ הכלכלי. ‎ ב-15 ‎ בספטמבר ‎ אשתקד, ‎ התמוטט ‎ ברעש‎ 
גדול ‎ בנק ‎ ההשקעות ‎ האמריקאי ‎ ליהמן ‎ ברדרס. ‎ התמוטטות‎ 
שהביאה ‎ לנפילת ‎ כל ‎ הבורסות ‎ בעולם ‎ ואף ‎ לקריסתם ‎ של‎ 
בנקים ‎ נוספים ‎ במדינות ‎ רבות. ‎ אם ‎ לדייק, ‎ המשבר ‎ החל ‎ בקיץ‎ 
של ‎ 2007, ‎ לפני ‎ יותר ‎ משנתיים, ‎ אבל ‎ התרוששותם ‎ של ‎ מיליוני‎ 
עובדים ‎ אמריקאים ‎ שלא ‎ עמדו ‎ בתשלום ‎ המשכנתא ‎ אינה,‎ 
כנראה, ‎ סיבה ‎ מספיקה ‎ כדי ‎ להכיר ‎ שאז ‎ התחיל ‎ המשבר‎ 
הקפיטליסטי ‎ הגדול ‎ מאז ‎ שנות ‎ ה-30 ‎ של ‎ המאה ‎ הקודמת.‎ 
בינתיים ‎ (והדגש ‎ במילה: ‎ "בינתיים") ‎ ישנה ‎ הפוגה ‎ בהעמקת‎ 
המשבר ‎ בעקבות ‎ הזרמת ‎ מאות ‎ מיליארדים ‎ של ‎ דולרים‎ 
למערכת ‎ הפיננסית ‎ האמריקאית ‎ וברוב ‎ המדינות‎ 
הקפיטליסטיות ‎ הגדולות. ‎ ארה״ב ‎ החלה ‎ גם ‎ בסוף ‎ השבוע,‎ 
בהוראת ‎ הנשיא ‎ אובמה, ‎ במדיניות ‎ של ‎ הגנה ‎ על ‎ השווקים‎ 
המקומיים ‎ על ‎ ידי ‎ הטלת ‎ מכסים ‎ גבוהים ‎ לתוצרת ‎ התעשייתית‎ 
הסינית. ‎ אומנם ‎ המשבר ‎ טרם ‎ הסתיים. ‎ אבל ‎ ניתן ‎ לערוך‎ 
סיכומי ‎ ביניים. ‎ כאמור, ‎ הממשל ‎ האמריקאי ‎ הזרים ‎ עשרות‎ 
מיליארדי ‎ דולרים ‎ לבנקים ‎ ולמוסדות ‎ הפיננסיים ‎ הגדולים,‎ 
מחשש ‎ כי ‎ הם ‎ "גדולים ‎ מדי ‎ מכדי ‎ ליפול" ‎ וכי ‎ קריסתם ‎ תפגע‎ 
קשות ‎ ביציבותה ‎ של ‎ המערכת ‎ הפיננסית. ‎ כעת, ‎ הבנקים‎ 
שנחשבו ‎ לגדולים ‎ מכדי ‎ ליפול ‎ -  גדולים ‎ יותר ‎ מאי ‎ פעם. ‎ הם‎ 
ניצלו ‎ את ‎ המשבר, ‎ כדי ‎ להגדיל ‎ באופן ‎ משמעותי ‎ את ‎ נכסיהם.‎ 
על ‎ כך ‎ נכתב ‎ בהבלטה ‎ בעיתון ‎ "וושינגטון ‎ פוסט". ‎ את‎ 
המעורבות ‎ המסיבית ‎ של ‎ כל ‎ המדינות ‎ הקפיטליסטיות‎ 
הגדולות, ‎ בעיקר ‎ באמצעות ‎ הזרמת ‎ היקף ‎ אדיר ‎ של ‎ הון ‎ - 
טריליוני ‎ דולרים ‎ -  למגזר ‎ הפרטי, ‎ הגדירו ‎ שני ‎ חוקרים‎ :  זאב‎ 
רוזנהק ‎ ומיכאל ‎ שלו ‎ כ״מדינת ‎ הרווחה ‎ להון". ‎ ובדיוק ‎ כפי‎ 
שקרה ‎ בעקבות ‎ המשבר ‎ הקפיטליסטי ‎ של ‎ שנות ‎ ה-30,‎ 
הגדולים ‎ מדי ‎ כדי ‎ ליפול ‎ ניצלו ‎ הודות ‎ לסיוע ‎ הממשל,‎ 
ואוכלים ‎ בתיאבון ‎ רב ‎ את ‎ הגדולים ‎ פחות ‎ שנפלו. ‎ על ‎ פי‎ 
ה״וושינגטון ‎ פוסט" ‎ ג׳יי.פי ‎ מורגן ‎ צ׳ייס, ‎ הבנק ‎ השני ‎ בגודלו‎ 
בארה״ב, ‎ מחזיק ‎ כעת ‎ ביותר ‎ מ-10% ‎ מהפיקדונות ‎ בארה״ב,‎ 
או ‎ יותר ‎ מדולר ‎ אחד ‎ מכל ‎ 10  דולרים ‎ שמופקדים ‎ בבנקים‎ 
במדינה, ‎ לאחר ‎ שניצל ‎ את ‎ המשבר ‎ כדי ‎ לרכוש ‎ את ‎ בנק‎ 


ההשקעות ‎ הכושל ‎ בר ‎ סטרנס ‎ ואת ‎ בנק ‎ ההלוואות ‎ והחיסכון‎ 
וושינגטון ‎ מיוצ׳ואל, ‎ שקרס ‎ בשנה ‎ שעברה. ‎ כך ‎ גם ‎ בנק ‎ אוף‎ 
אמריקה, ‎ שאמנם ‎ נכווה ‎ מרכישת ‎ מריל ‎ לינץ׳ ‎ ונאלץ ‎ לקבל‎ 
סיוע ‎ ממשלתי ‎ בסך ‎ 45  מיליארד ‎ דולר, ‎ וכך ‎ גם ‎ ולס ‎ פארגו,‎ 
שהפך ‎ לבנק ‎ הגדול ‎ ביותר ‎ בחוף ‎ המערבי ‎ של ‎ ארה״ב ‎ לאחר‎ 
רכישת ‎ ואקוביה ‎ הפושט ‎ רגל. ‎ שלושת ‎ הבנקים ‎ האלה, ‎ בנוסף‎ 
לענקית ‎ הפיננסים ‎ סיטי ‎ שקיבלה ‎ אף ‎ היא ‎ סיוע ‎ ממשלתי ‎ בסך‎ 
45  מיליארד ‎ דולר, ‎ מעניקנים ‎ כעת ‎ אחת ‎ מכל ‎ שתי ‎ משכנתאות‎ 
בארה״ב ‎ ומנפיקים ‎ שניים ‎ מתוך ‎ כל ‎ שלושה ‎ כרטיסי ‎ אשראי.‎ 
במטרה ‎ לעודד ‎ את ‎ רכישותיהם ‎ של ‎ בר ‎ סטרנס, ‎ וושינגטון‎ 
מיוצ׳ואל, ‎ מריל ‎ לינץ׳ ‎ וואקוביה ‎ התירו ‎ ראשי ‎ הממשל‎ 
לג׳יתפי ‎ מורגן, ‎ לבנק ‎ אוף ‎ אמריקה ‎ ולוולס ‎ פארגו ‎ להחזיק‎ 
ביותר ‎ מ-10% ‎ מכלל ‎ הפיקדונות ‎ בארה״ב, ‎ למרות ‎ חוק ‎ האוסר‎ 
זאת ‎ מפורשות. ‎ באזורים ‎ מסוימים ‎ הורשו ‎ הבנקים ‎ הגדולים‎ 
להחזיק ‎ בנתח ‎ שוק ‎ החורג ‎ מהגדרות ‎ המונופול ‎ של ‎ משרד‎ 
המשפטים. ‎ ברבעון ‎ האחרון ‎ העלו ‎ ארבעת ‎ הבנקים ‎ הגדולים‎ 
בארה״ב ‎ את ‎ העמלות ‎ על ‎ הפיקדונות ‎ ב-8%, ‎ לפי ‎ נתוני‎ 
הממשל, ‎ בעוד ‎ שהבנקים ‎ הקטנים ‎ יותר ‎ נאלצו ‎ להפחית ‎ את‎ 
העמלות ‎ ב-12%. ‎ והיד ‎ עוד ‎ נטויה. ‎ שכר ‎ הבכירים ‎ ב-20 ‎ בנקים‎ 
שקיבלו ‎ סיוע ‎ מהממשל ‎ במסגרת ‎ התוכנית ‎ לחילוץ ‎ המגזר‎ 
הפיננסי ‎ גבוה ‎ ב-37% ‎ משכרם ‎ הממוצע ‎ של ‎ העומדים ‎ בראש‎ 
התאגידים ‎ הפיננסיים ‎ האחרים, ‎ והוא ‎ צפוי ‎ להמשיך ‎ ולטפס‎ 
בהתאם ‎ לעליות ‎ בשוקי ‎ המניות. ‎ הבנקים ‎ הגדולים ‎ כגון ‎ וולס‎ 
פארגו ‎ ובנק ‎ אוף ‎ אמריקה ‎ שילמו ‎ לבכיריהם ‎ שכר ‎ ממוצע ‎ של‎ 
13.8  מיליון ‎ דולר ‎ בשנה ‎ שעברה, ‎ מעל ‎ לממוצע ‎ של ‎ 10.1 
מיליון ‎ דולר ‎ שקיבלו ‎ הבכירים ‎ בחברות ‎ האחרות. ‎ יצוין ‎ ששכר‎ 
הבכירים ‎ בבנקים ‎ היה ‎ גבוה ‎ פי ‎ 430  משכרו ‎ הממוצע ‎ של‎ 
העובד ‎ בארה״ב. ‎ המשבר ‎ הקפיטליסטי ‎ טרם ‎ הסתיים. ‎ פרסום‎ 
נתוני ‎ האבטלה ‎ בארה״ב, ‎ ליתר ‎ דיוק ‎ פרסום ‎ הנתונים‎ 
המצביעים ‎ על ‎ הגידול ‎ באבטלה, ‎ הם ‎ הוכחה ‎ לכך. ‎ אבל‎ 
בקפיטליזם ‎ כמו ‎ בקפיטליזם. ‎ גם ‎ בעיצומו ‎ של ‎ משבר ‎ יש‎ 
המתחזקים ‎ על ‎ חשבון ‎ כספי ‎ העובדים ‎ והגמלאים ‎ -  זוהי‎ 
מדינת ‎ הרווחה ‎ של ‎ בעלי ‎ ההון.‎ 


אפרים ‎ דוידי‎ 


2  /  מאבקים‎ 


פעילת ‎ מק״י ‎ אורחת ‎ פסטיבל‎ 
העיתון ‎ הצרפתי ‎ "הומניטה'‎ 

פעילת ‎ מק״י ‎ מתל-אביב, ‎ נועה ‎ לוי, ‎ השתתפה ‎ בסוף ‎ השבוע‎ 
בפסטיבל ‎ העיתון ‎ הקומוניסטי ‎ "הומניטה", ‎ הנערך ‎ בלה‎ 
קורנב ‎ שבפרברי ‎ פאריס. ‎ לוי ‎ הוזמנה ‎ על ‎ ידי ‎ המארגנים ‎ על‎ 
מנת ‎ לשתף ‎ פעילים ‎ מקומיים ‎ בניסיונה ‎ במאבק ‎ נגד ‎ הכיבוש,‎ 
לספר ‎ על ‎ פעילות ‎ חד״ש ‎ ומק״י ‎ בקרב ‎ הסטודנטים, ‎ למסור‎ 
פרטים ‎ על ‎ הקמת ‎ הרשימה ‎ "עיר ‎ לכולנו" ‎ ועל ‎ המערכה ‎ נגד‎ 
גירוש ‎ מהגרי ‎ עבודה. ‎ מסיכום ‎ מכירת ‎ הכרטיסים ‎ עולה ‎ שיותר‎ 
מחצי ‎ מיליון ‎ לקחו ‎ חלק ‎ באירועים ‎ הרבים ‎ שנערכו ‎ במסגרת‎ 
פסטיבל ‎ שהחל ‎ ביום ‎ ששי ‎ בשעות ‎ הבוקר ‎ והסתיים ‎ ביום‎ 
ראשון ‎ בשעות ‎ הלילה. ‎ "אנו ‎ צפויים ‎ למספר ‎ הגדול ‎ של‎ 
משתתפים ‎ בפסטיבל ‎ בעשור ‎ האחרון" ‎ מסר ‎ ל״זו ‎ הדרך" ‎ כתב‎ 
העיתון ‎ פייר ‎ ברבנסי ‎ לפני ‎ תחילת ‎ האירועים ‎ והוסיף ‎ "כבר‎ 
בשנה ‎ שעברה ‎ נרשמה ‎ השתתפות ‎ ללא ‎ תקדים ‎ בפסטיבל‎ 
העיתון, ‎ יותר ‎ מחצי ‎ מיליון, ‎ ועל ‎ פי ‎ התחזית ‎ והמכירה‎ 
המוקדמת ‎ של ‎ הכרטיסים ‎ -  השנה ‎ יהיו ‎ רבים ‎ הרבה ‎ יותר".‎ 
לדעתו, ‎ ההסבר ‎ לכך ‎ הוא, ‎ כי ‎ "למפלגה ‎ שורשים ‎ חברתיים‎ 
מאוד ‎ חזקים ‎ ומול ‎ המתקפה ‎ השמרנית ‎ של ‎ ראש ‎ הממשלה‎ 
סרקוזי, ‎ רבים ‎ פונים ‎ אלינו ‎ על ‎ מנת ‎ לקבל ‎ מענה ‎ למצוקותיהם‎ 
או ‎ לקדם ‎ את ‎ הוויכוח ‎ הקיים ‎ בצרפת ‎ על ‎ תפקיד ‎ השמאל".‎ 

במסגרת ‎ הפסטיבל ‎ הוקמו ‎ מאות ‎ דוכנים, ‎ ובהם ‎ היכולים‎ 
להכיל ‎ קהל ‎ של ‎ אלפי ‎ משתתפים ‎ -  כגון ‎ "כפר ‎ הספרים"‎ (ובו‎ 
הוצגו ‎ למכירה ‎ מאות ‎ ספרים ‎ שעניינם ‎ השמאל ‎ ותנועת‎ 
העובדים); ‎ דוכני ‎ "כפר ‎ המוסיקה", ‎ ועשרות ‎ דוכנים ‎ של‎ 
"הכפר ‎ העולמי". ‎ ב״כפר ‎ העולמי" ‎ נערכו ‎ עשרות ‎ דיונים‎ 
ופעילי ‎ שמאל ‎ במדינות ‎ שונות ‎ שהציגו ‎ דוכנים ‎ רבים. ‎ כך,‎ 
ארבע ‎ מפלגות ‎ השמאל ‎ המרוקאי, ‎ למשל, ‎ הקימו ‎ כל ‎ אחת‎ 
בנפרד ‎ דוכן ‎ משלה. ‎ גם ‎ הארגונים ‎ לסולידריות ‎ עם ‎ הפלסטינים‎ 
-  כולל ‎ ״איחוד ‎ היהודים ‎ למען ‎ השלום״ ‎ -  הקימו ‎ דוכנים‎ 
רבים ‎ סמוכים. ‎ עוד ‎ פעלו ‎ הדוכנים ‎ של ‎ העיתונים ‎ היומיים ‎ של‎ 
המפלגות ‎ הקומוניסטיות ‎ של ‎ סין ‎ ושל ‎ וייטנאם ‎ ושל‎ 
השגרירות ‎ ותנועות ‎ השמאל ‎ בוונצואלה. ‎ כמו ‎ בכל ‎ שנה ‎ רבים‎ 
פקדו ‎ את ‎ הדוכן ‎ הקובני ‎ של ‎ העיתון ‎ "גראנמה". ‎ המפלגה‎ 
הקומוניסטית ‎ הצרפתית ‎ מסרה ‎ כי ‎ הדוכן ‎ שלה, ‎ השנה ‎ היה‎ 
הגדול ‎ בתולדות ‎ הפסטיבל.‎ 


לא ‎ קיבלו ‎ שכר, ‎ משום ‎ שהם ‎ סודני□‎ 

חברת ‎ השמירה ‎ "סיירת ‎ לבוק ‎ בע״מ" ‎ גילתה ‎ את ‎ הרווח,‎ 
הגלום ‎ בהעסקת ‎ עובדים ‎ מבלי ‎ לשלם ‎ להם ‎ את ‎ שכרם.‎ 

שבעה ‎ עובדים ‎ מסודן, ‎ כל ‎ אחד ‎ בנפרד, ‎ הגיעו ‎ למשרדי ‎ "קו‎ 
לעובד" ‎ עם ‎ תיאורים ‎ זהים ‎ כמעט ‎ של ‎ תנאי ‎ עבודתם ‎ בחברת‎ 
השמירה ‎ "סיירת ‎ לבוק ‎ בע״מ". ‎ העובדים ‎ כולם ‎ הועסקו‎ 
כשומרים ‎ באתרי ‎ בנייה, ‎ בדרך ‎ כלל ‎ בשעות ‎ הלילה. ‎ כל‎ 
העובדים ‎ דיווחו ‎ על ‎ העסקה ‎ במשך ‎ שבעה ‎ ימים ‎ או ‎ לילות‎ 
בשבוע, ‎ על ‎ משמרת ‎ שנמשכה ‎ מעל ‎ ל-12 ‎ שעות, ‎ עם ‎ שכר‎ 
מובטח ‎ של ‎ 3,000  עד ‎ 3,200  שקלים ‎ בלבד.‎ 

אך ‎ לא ‎ בשל ‎ שכרם ‎ הנמוך ‎ פנו ‎ אלינו ‎ העובדים. ‎ הם ‎ כלל ‎ לא‎ 
ידעו ‎ ששכרם ‎ נמוך ‎ באופן ‎ משמעותי ‎ משכר ‎ המינימום, ‎ ושעל‎ 
המעביד ‎ מוטלת ‎ החובה ‎ לכבד ‎ את ‎ זכותם ‎ ליום ‎ מנוחה ‎ שבועי.‎ 
על ‎ ביטוח ‎ לאומי, ‎ ביטוח ‎ רפואי ‎ ותלושי ‎ שכר ‎ הם ‎ אפילו ‎ לא‎ 


חלמו. ‎ העובדים ‎ מסודן ‎ פנו ‎ אלינו ‎ לאחר ‎ שלא ‎ קיבלו‎ 
מהמעסיק ‎ שכר ‎ של ‎ חודש ‎ עד ‎ חודשיים.‎ 

בפנייתנו ‎ הראשונה ‎ למנהל ‎ החברה, ‎ אברהים ‎ אלסייד, ‎ טען‎ 
האחרון, ‎ כי ‎ אם ‎ אין ‎ לעובדים ‎ כרטיס ‎ שעות ‎ -  אין ‎ בכוונתו‎ 
לשלם ‎ להם ‎ את ‎ שכרם. ‎ העובדים ‎ הבהירו, ‎ כי ‎ מעולם ‎ לא ‎ קיבלו‎ 
הנחייה ‎ לנהל ‎ כרטיס ‎ שעות, ‎ וכי ‎ לפני ‎ כן ‎ עובדה ‎ זו ‎ לא ‎ מנעה‎ 
מהם ‎ לקבל ‎ משכורת. ‎ וכך ‎ התברר ‎ פעם ‎ נוספת, ‎ כמה ‎ נוח‎ 
למעסיק ‎ להמציא ‎ תירוצים, ‎ כדי ‎ לגלגל ‎ לכיסו ‎ עוד ‎ אלפי‎ 
שקלים ‎ בחודש, ‎ על ‎ גב ‎ העובדים.‎ 

בפנייתנו ‎ למשרד ‎ התמ״ת ‎ בחודש ‎ יולי ‎ 2008, ‎ בעניינם ‎ של‎ 
ארבעה ‎ עובדים, ‎ קיבלנו ‎ תשובה ‎ לאחר ‎ כחודשיים. ‎ בתשובה‎ 
צוין, ‎ כי ‎ חקרו ‎ את ‎ המקרה ‎ ומצאו, ‎ כי ‎ אכן ‎ בוצעה ‎ עבירה.‎ 

מבדיקתנו ‎ מול ‎ אגף ‎ הרישוי ‎ במשרד ‎ התמ״ת ‎ נמצא, ‎ כי‎ 
החברה ‎ פועלת ‎ ללא ‎ רישיון.‎ 

שני ‎ עובדים ‎ החליטו ‎ לתבוע ‎ את ‎ המעסיק ‎ באמצעות ‎ "קו‎ 
לעובד". ‎ כאשר ‎ גילה ‎ המעסיק ‎ שתובעים ‎ אותו, ‎ מיהר ‎ לשלם‎ 
לעובדים ‎ סכום ‎ זעום, ‎ שאותו ‎ הסכימו ‎ העובדים ‎ לקבל ‎ מייד,‎ 
במקום ‎ לחכות ‎ למועד ‎ הדיון.‎ 

אך ‎ תביעות ‎ משפטיות, ‎ מכתבים ‎ והתערבות ‎ התמ״ת ‎ לא‎ 
שינו ‎ את ‎ המצב ‎ ולא ‎ גרמו ‎ למעסיק ‎ לשלם ‎ ליתר ‎ העובדים ‎ את‎ 
שכרם. ‎ שנה ‎ עברה ‎ מאז ‎ התלונה ‎ למשרד ‎ התמ״ת, ‎ ועובדים‎ 
ממשיכים ‎ לפקוד ‎ את ‎ משרדינו ‎ ומראים ‎ לנו ‎ שהמצב ‎ לא‎ 
השתנה.‎ 

נריה ‎ מרק, ‎ פעילה ‎ ב״קו ‎ לעובד"‎ 

שיעור ‎ האבטלה ‎ בישראל ‎ עלה ‎ ל־8%‎ 
רבע ‎ מיליון ‎ עובדים ‎ ללא ‎ תעסוקה‎ 

לפי ‎ נתוני ‎ הלשכה ‎ המרכזית ‎ לסטטיסטיקה, ‎ שיעור‎ 
האבטלה ‎ בישראל ‎ עלה ‎ ברבעון ‎ השני ‎ של ‎ השנה ‎ ל־8% ‎ מכוח‎ 
העבודה, ‎ ומספר ‎ המובטלים ‎ עלה ‎ ל-241 ‎ אלף. ‎ בכך ‎ נמשכת‎ 
מגמת ‎ הגידול ‎ באבטלה ‎ על ‎ רקע ‎ המשבר ‎ הקפיטליסטי.‎ 

האבטלה ‎ פגעה ‎ בעובדים ‎ אקדמיים, ‎ בפועלי ‎ תעשייה‎ 
ובעובדי ‎ שירותים. ‎ שיעור ‎ המובטלות ‎ -  8.2%, ‎ גבוה ‎ משיעור‎ 
המובטלים ‎ -  7.9%.‎ 

לפי ‎ הגדרת ‎ הלמ״ס, ‎ מובטל ‎ הוא ‎ מי ‎ שלא ‎ עבד ‎ אפילו ‎ שעה‎ 
אחת ‎ בשבוע ‎ הקובע, ‎ שבו ‎ נערך ‎ הסקר, ‎ וחיפש ‎ עבודה ‎ באופן‎ 
פעיל ‎ בארבעת ‎ השבועות ‎ האחרונים ‎ שקדמו ‎ לשבוע ‎ הסקר,‎ 
באמצעות ‎ לשכות ‎ עבודה, ‎ פנייה ‎ אישית ‎ למעסיק ‎ וכר, ‎ במספר‎ 
המובטלים ‎ לא ‎ נכללו ‎ אלה ‎ שמצאו ‎ עבודה ‎ חלקית ‎ וזמנית, ‎ או‎ 
אלה ‎ שנואשו ‎ מלמצוא ‎ עבודה.‎ 


ת״א: ‎ אסיפה ‎ פומבית ‎ של ‎ הרשימה‎ 
יעיר ‎ לכולנו' ‎ בגינת ‎ לוינסקי‎ 

ביום ‎ רביעי ‎ הקרוב, ‎ 16.9, ‎ בשעה ‎ 19:30, ‎ תיערך ‎ בגינת‎ 
לוינסקי ‎ (בין ‎ התחנה ‎ המרכזית ‎ הישנה ‎ והחדשה) ‎ האסיפה‎ 
הכללית ‎ של ‎ "עיר ‎ לכולנו". ‎ האסיפה ‎ פתוחה ‎ לכל ‎ תושבי ‎ תל־‎ 
אביב ‎ ויפו. ‎ ראשון ‎ הדוברים ‎ יהיה ‎ יו״ר ‎ הסיעה ‎ המורחבת, ‎ ח״כ‎ 
דב ‎ חנין‎ (חד״ש). ‎ לאחר ‎ מכן ‎ יעדכנו ‎ חברי ‎ התנועה, ‎ הפעילים‎ 
במאבקים ‎ השונים ‎ בעיר, ‎ על ‎ המצב ‎ בשכונותיהם. ‎ בין ‎ היתר‎ 
יציג ‎ אהרון ‎ מדואל ‎ את ‎ מאבק ‎ תושבי ‎ כפר ‎ שלם‎ ,ששי ‎ בן ‎ מנחם‎ 
ושולה ‎ קשת ‎ יציגו ‎ את ‎ מאבקי ‎ התושבים ‎ בשכונת ‎ שפירא.‎ 


פוליטיקה ‎ /3‎ 


סוציאל־דמוקרטיה ‎ אייכה?‎ 

מדי ‎ מספר ‎ חודשים ‎ קמה ‎ קבוצה ‎ חדשה ‎ של ‎ אנשי ‎ רוח ‎ התרה‎ 
אחר ‎ הסוציאל־דמוקרטיה ‎ האבודה. ‎ למה ‎ זה ‎ קורה ‎ לנו‎ 


זה ‎ קורה ‎ מדי ‎ כמה ‎ חודשים. ‎ קבוצה ‎ של ‎ אנשי ‎ רוח ‎ מחליטה‎ 
שיש ‎ "לכונן ‎ את ‎ האופציה ‎ הסוציאל-דמוקרטית", ‎ שלדידם ‎ אינה‎ 
קיימת ‎ במדינת ‎ ישראל ‎ או ‎ ״להקים ‎ מחדש ‎ את ‎ השמאל ‎ -  שכבר‎ 
לא ‎ קיים ‎ בישראל". ‎ בסוף ‎ השבוע ‎ האחרון, ‎ המושיעים ‎ היו‎ 
המחזאי ‎ שמואל ‎ הספרי ‎ ועו״ד ‎ אלדד ‎ יניב, ‎ שבראיון ‎ ארוך ‎ ובוטה‎ 
שפורסם ‎ במוסף ‎ השבועי ‎ של ‎ עיתון ‎ "הארץ" ‎ קראו ‎ להקים ‎ את‎ 
ה״שמאל ‎ הלאומי". ‎ עו״ד ‎ יניב ‎ אינו ‎ חדש ‎ בפוליטיקה‎ 
הישראלית. ‎ במשך ‎ שלוש ‎ שנים ‎ (בין ‎ 1999  ל-‎ 2001) ‎ היה ‎ יועצו‎ 
הפוליטי ‎ הקרוב ‎ של ‎ אהוד ‎ ברק. ‎ בשנים ‎ 2006-2007  היה ‎ יניב‎ 
היועץ ‎ המשפטי ‎ של ‎ מפלגת ‎ העבודה ‎ ובשנים ‎ 2006-2007  היה‎ 
שוב ‎ ראש ‎ המטה ‎ האישי ‎ של ‎ שר ‎ הביטחון ‎ ברק. ‎ הספרי ‎ אף ‎ הוא‎ 
פעל ‎ לצידו ‎ של ‎ שמעון ‎ פרס ‎ ב-1996 ‎ במערכת ‎ הבחירות ‎ נגד‎ 
בנימין ‎ נתניהו. ‎ כעבור ‎ שלוש ‎ שנים ‎ היה ‎ אחד ‎ מאנשי ‎ מטה ‎ מרצ‎ 
המרכזיים ‎ במערכת ‎ הבחירות. ‎ הספרי, ‎ שסירב ‎ לשרת ‎ בצה״ל‎ 
במלחמת ‎ לבנון ‎ הראשונה, ‎ ויניב, ‎ ששירת ‎ ב״גלי ‎ צה״ל";‎ 
הקדישו ‎ מקום ‎ רב ‎ בראיון ‎ הארוך ‎ כדי ‎ לגנות ‎ את ‎ מי ‎ שהם‎ 
מגדירים ‎ כ״משתמטים״ ‎ -  הצעירות ‎ והצעירים ‎ המסרבים ‎ לשרת‎ 
בצה״ל. ‎ במצע ‎ ל״שמאל ‎ הלאומי" ‎ שהם ‎ כתבו ‎ ושחלקים ‎ ממנו‎ 
פורסם ‎ ב״הארץ" ‎ נאמר, ‎ כי ‎ "מי ‎ שלא ‎ ימצא ‎ את ‎ מקומו ‎ או ‎ בצבא‎ 
או ‎ בארגון ‎ אזרחי, ‎ מי ‎ שישתמט ‎ משירות ‎ של ‎ שלוש ‎ שנים ‎ למען‎ 
העם ‎ והארץ ‎ -  יאבד ‎ את ‎ זכויותיו ‎ וגם ‎ יישלח ‎ לכלא. ‎ עם ‎ קלון‎ 
חובה ‎ בחוק. ‎ ככה ‎ מקימים ‎ חברת ‎ מופת. ‎ מה ‎ זה ‎ ׳לאבד ‎ זכויות‎ 
במדינה׳? ‎ פשוט ‎ -  מאבד ‎ את ‎ הזכות ‎ לחינוך ‎ חינם, ‎ לבריאות‎ 
ציבורית, ‎ למשכנתא, ‎ לביטוח ‎ לאומי, ‎ לביטחון ‎ אישי, ‎ לקצבת‎ 
אבטלה, ‎ להצביע ‎ בבחירות, ‎ לדרכון ‎ -  בקיצור ‎ אזרח ‎ סוג ‎ ב׳. ‎ כמו‎ 
לקוח ‎ מוגבל ‎ בבנק. ‎ מי ‎ שיסרב ‎ לקיים ‎ את ‎ חובתו ‎ למדינה ‎ -  ירוויח‎ 
את ‎ הקלון ‎ שלו ‎ ביושר. ‎ הוא ‎ לא ‎ יקבל ‎ משרה ‎ בשירות ‎ המדינה,‎ 
שכרו ‎ לא ‎ יוכר ‎ כהוצאה ‎ למעביד ‎ שלו ‎ -  הוא ‎ לא ‎ יבוא ‎ בקהל‎ 
במשמעות ‎ התנ״כית ‎ של ‎ הביטוי".‎ 

ועוד ‎ דימוי ‎ חביב ‎ על ‎ הוגי ‎ הדעות ‎ החדשים ‎ של ‎ "השמאל‎ 
הלאומי" ‎ בבואם ‎ לנתח ‎ את ‎ המציאות ‎ הפוליטית ‎ בישראל: ‎ "למה‎ 
השמאל ‎ אהבל? ‎ כי ‎ בשמאל ‎ יש ‎ שמאלנים. ‎ בשנות ‎ השישים‎ 
שאלו ‎ את ‎ האלוף ‎ שמואל ‎ גורודיש ‎ למה ‎ השריון ‎ דפוק? ‎ הוא ‎ ענה‎ 
-  כי ‎ בטנקים ‎ יושבים ‎ שריונרים. ‎ תכניסו ‎ לשם ‎ צנחנים ‎ -  תראו ‎ מה‎ 
יהיה". ‎ האם ‎ השקפות ‎ אלה ‎ קשורות ‎ בשמאל, ‎ או ‎ האם ‎ הן‎ 
קשורות ‎ בכלל ‎ לראיית ‎ עולם ‎ דמוקרטית ‎ ופלורליסטית? ‎ על ‎ כך‎ 
הגיב ‎ יניב: ‎ "מה ‎ לעשות ‎ שמדינת ‎ ישראל ‎ היא ‎ לא ‎ ליברלית? ‎ היא‎ 
מדינה ‎ יהודית ‎ ודמוקרטית. ‎ זאת ‎ לא ‎ דמוקרטיה ‎ רגילה. ‎ זאת‎ 
דמוקרטיה ‎ שיש ‎ בה ‎ אפליה ‎ לטובת ‎ יהודים". ‎ אלה ‎ דברי ‎ משפטן‎ 
שהיה ‎ יועצו ‎ הפוליטי ‎ הקרוב ‎ של ‎ ברק‎ ! 

מאחורי ‎ הספרי ‎ ויניב ‎ לא ‎ ניצבת ‎ שום ‎ התארגנות, ‎ ואין ‎ בכוונתם‎ 
לפעול ‎ להקמת ‎ התארגנות ‎ חדשה. ‎ כך ‎ לדבריהם. ‎ הם ‎ רק ‎ מציגים‎ 
את ‎ עמודותיו ‎ של ‎ "השמאל ‎ הלאומי" ‎ (מעניין ‎ איך ‎ ניתן ‎ לתרגם‎ 
את ‎ המותג ‎ החדש ‎ לגרמנית: ‎ "נציונאל-לינקה"?) ‎ ואפשר‎ 
להתייחס ‎ אליהם ‎ כאל ‎ קוריוז. ‎ ייתכן ‎ ובעוד ‎ כמה ‎ שנים ‎ יחזרו ‎ בהם‎ 
מהדברים ‎ המחפירים ‎ שפורסמו ‎ בשמם. ‎ אבל ‎ זהו ‎ יותר ‎ מקוריוז.‎ 
אלה ‎ הפירות ‎ הבאושים ‎ של ‎ הסוציאל-דמוקרטיה ‎ הישראלית.‎ 
אגב, ‎ הצרה ‎ היא ‎ שהבעיה ‎ איננה ‎ רק ‎ מקומית. ‎ אהוד ‎ ברק ‎ נבחר‎ 
לפני ‎ מספר ‎ חודשים ‎ לסגן ‎ נשיא ‎ האינטרנציונל ‎ הסוציאליסטי.‎ 


אחת ‎ משתיים: ‎ או ‎ שברק ‎ אינו ‎ יודע ‎ על ‎ בחירתו ‎ (מה ‎ לו‎ 
ולסוציאליזם?) ‎ או ‎ שהאינטרנציונל ‎ איננו ‎ סוציאליסטי ‎ - 
ולראייה: ‎ ברק ‎ נבחר ‎ לסגן ‎ הנשיא ‎ שלה. ‎ ייתכן, ‎ גם, ‎ ששתי‎ 
התשובות ‎ נכונות! ‎ האם ‎ ניתן ‎ לבוא ‎ בטענות ‎ רק ‎ להוגי ‎ "השמאל‎ 
הלאומי" ‎ החדשים? ‎ זאת, ‎ כאשר ‎ מי ‎ שנכנס ‎ זה ‎ עתה ‎ לשדה‎ 
הפוליטי, ‎ כגון ‎ יו״ר ‎ סיעת ‎ העבודה ‎ הכנסת, ‎ דניאל ‎ בן־סימון,‎ 
לשעבר ‎ כתב ‎ בכיר ‎ ב״הארץ" ‎ וב״דבר", ‎ שנבחר ‎ לכנסת ‎ רק ‎ לפני‎ 
חמישה ‎ חודשים, ‎ מכריז ‎ בראיון ‎ שפורסם ‎ בסוף ‎ השבוע ‎ במקומון‎ 
"העיר": ‎ "לא ‎ קבעתי ‎ עדיין ‎ איפה ‎ אסיים ‎ את ‎ חיי ‎ הפוליטיים.‎ 
התחלתי ‎ במפלגת ‎ העבודה ‎ אבל ‎ אלך ‎ לפי ‎ מצפוני ‎ ולפי ‎ השיקול‎ 
המוסרי ‎ שלי. ‎ מה ‎ שכן, ‎ לא ‎ תיארתי ‎ לעצמי ‎ שזה ‎ יקרה ‎ כל ‎ כך‎ 
מהר". ‎ עוד ‎ אמר ‎ ח״ב ‎ הטרי, ‎ שנכנס ‎ לחיים ‎ הפוליטיים ‎ רק ‎ לפני‎ 
שנה: ‎ "אני ‎ אעשה ‎ כמו ‎ שכולם ‎ בסיעה ‎ עושים. ‎ כל ‎ אחד ‎ לעצמו.‎ 
רוצים ‎ לעשות ‎ הפרטה ‎ של ‎ החברות ‎ בכנסת, ‎ בואו ‎ נעשה ‎ את ‎ זה.‎ 
אני ‎ אדאג ‎ להצעות ‎ החוק ‎ שלי ‎ ולנאומים ‎ שלי ‎ -  בלי ‎ מחויבות".‎ 

ועוד ‎ הקשתה ‎ המראיינת: ‎ "אז ‎ בעצם ‎ אתה ‎ הולך ‎ והופך ‎ לשלי‎ 
יחימוביץ׳." ‎ על ‎ כך ‎ הגיב ‎ ח״כ ‎ בן־סימון: ‎ "כן, ‎ לצערי. ‎ אני ‎ מאוד‎ 
לא ‎ אוהב ‎ את ‎ זה. ‎ זה ‎ להיות ‎ לוויין ‎ ששט ‎ בחלל ‎ -  היא ‎ כמו‎ 
סביבון, ‎ עושה ‎ את ‎ מה ‎ שהיא ‎ רוצה".‎ 

הספרי, ‎ יניב ‎ ובן־סימון ‎ לא ‎ מבטיחים ‎ דבר. ‎ אבל ‎ יש ‎ שהבטיחו,‎ 
עוד ‎ לפני ‎ חודשים ‎ ספורים. ‎ הד״ר ‎ אבנר ‎ בן ‎ זקן, ‎ מומחה‎ 
להיסטוריה ‎ של ‎ המדעים ‎ ובוגר ‎ תוכנית ‎ יוקרתית ‎ בהרווארד,‎ 
הבטיח ‎ בתום ‎ מערכת ‎ הבחירות ‎ האחרונה ‎ כי ‎ יפעל ‎ להקמת ‎ מס״ד‎ 
-  המפלגה ‎ הסוציאל-דמוקרטית. ‎ בן ‎ זקן ‎ נבחר ‎ למקום ‎ ה-12‎ 
ברשימת ‎ מרצ ‎ המאוד ‎ לא ‎ ריאלי. ‎ ועל ‎ רקע ‎ זה ‎ פרש ‎ ממנה ‎ עוד‎ 
לפני ‎ הבחירות.‎ 

לדבריו, ‎ הרקע ‎ לפרישה ‎ היה ‎ אידיאולוגי. ‎ "מרצ ‎ מאוד ‎ שבלונית‎ 
ולא ‎ יצירתית ‎ בעמדותיה ‎ המדיניות ‎ והחברתיות", ‎ הוא ‎ אמר. ‎ בן‎ 
זקן ‎ נמנה ‎ עם ‎ מייסדי ‎ התנועה ‎ החדשה ‎ ש״רצה" ‎ יחד ‎ עם ‎ מרצ‎ 
בבחירות. ‎ "תנועה" ‎ שלא ‎ הייתה ‎ קיימת ‎ לפני ‎ הבחירות ‎ ואינה‎ 
קיימת ‎ לאחר ‎ הבחירות. ‎ עוד ‎ גימיק ‎ של ‎ פרסומאים ‎ ללא ‎ כל‎ 
אחיזה ‎ במציאות.‎ 

בן ‎ זקן ‎ היה ‎ לפוליטיקאי ‎ ששבר ‎ שיאים ‎ בפוליטיקה ‎ המקומית‎ 
החבוטה: ‎ במשך ‎ פחות ‎ משנה ‎ הוא ‎ היה ‎ חלק ‎ פעיל ‎ בשתי‎ 
מפלגות ‎ -  שבסופו ‎ של ‎ דבר ‎ לא ‎ קמו. ‎ "היה ‎ לי ‎ ברור ‎ שפנו ‎ אליי ‎ כי‎ 
אני ‎ מזרחי", ‎ שחזר ‎ בן ‎ זקן ‎ בראיון ‎ שפורסם ‎ ב״הארץ" ‎ את ‎ מגעיו‎ 
עם ‎ הוועדה ‎ המסדרת ‎ של ‎ מרצ. ‎ "עם ‎ זאת", ‎ הוא ‎ הוסיף, ‎ "אמרתי‎ 
להם ‎ שלא ‎ יעלה ‎ על ‎ דעתם ‎ שאני ‎ אשמש ‎ עלה ‎ תאנה, ‎ נציג ‎ של‎ 
מיעוט ‎ עם ‎ סנטימנט ‎ אוריינטליסטי. ‎ אני ‎ מבקש ‎ להציג ‎ חזון‎ 
סוציאל-דמוקרטי ‎ שמאפשר ‎ מעבר ‎ חופשי ‎ מצד ‎ אחד ‎ לצד ‎ שני‎ 
של ‎ החברה". ‎ בינתיים ‎ בן ‎ זקן ‎ עבר ‎ מצד ‎ אחד ‎ של ‎ הפוליטיקה‎ 
לצד ‎ השני ‎ -  הביתה. ‎ לידיעתם ‎ של ‎ הספרי, ‎ יניב, ‎ בן־סימון ‎ ובן‎ 
זקן: ‎ במדינת ‎ ישראל ‎ פועלות ‎ שתי ‎ מפלגות ‎ המגדירות ‎ את‎ 
עצמן ‎ סוציאל-דמוקרטיות: ‎ העבודה ‎ ומרצ. ‎ כך, ‎ לפחות ‎ על ‎ פי‎ 
פרסומי ‎ האינטרנציונאל ‎ הסוציאליסטי, ‎ שאהוד ‎ ברק ‎ הוא ‎ סגן‎ 
נשיאו.‎ 

יוסף ‎ דרוויש‎ 

תל ‎ אביב ‎ -  העיר ‎ המדומיינת‎ 

בשולי ‎ חגיגות ‎ המאה ‎ ליסודה ‎ הרשמי ‎ של ‎ העיר‎ 


מאת ‎ דן ‎ יהב‎ 

"עורפה ‎ של ‎ יפו ‎ שהיא ‎ מבורכת ‎ בפירות ‎ טובים ‎ נוהגת ‎ עין ‎ יפה‎ 
ונותנת ‎ בשפע... ‎ פרדסים ‎ גדולים ‎ נמשכים ‎ והולכים, ‎ ואחר‎ 
הפרדסים ‎ צפים ‎ ועולים ‎ בתים ‎ ואחרי ‎ הבתים ‎ שוב ‎ פרדסים‎ 
ובתים... ‎ ויש ‎ שאין ‎ שם ‎ אלא ‎ קהל ‎ תאנים ‎ או ‎ סיעה ‎ של ‎ גפנים‎ 
או ‎ רימונים"‎ . 

(ש"׳ ‎ עגנון, ‎ "תמול ‎ שלשום")‎ 

תל ‎ אביב‎ -יפו ‎ חוגגת ‎ מלאות ‎ מאה ‎ שנה ‎ לייסודה. ‎ במסגרת‎ 
האירועים, ‎ צצים ‎ ומתפתחים ‎ מיתוסים ‎ שונים, ‎ בהם ‎ מתכנה‎ 
העיר ‎ בשמות ‎ שונים: ‎ "העיר ‎ העברית ‎ הראשונה", ‎ "העיר‎ 
שצמחה ‎ מהחולות", ‎ "העיר ‎ הלבנה", ‎ ועוד. ‎ את ‎ המיתוסים‎ 
הללו ‎ יצרו ‎ סופרים, ‎ משוררים ‎ וציירים ‎ של ‎ תל-אביב, ‎ וביניהם‎ 
-  ש״י ‎ עגנון, ‎ י״ח ‎ ברנר, ‎ נחום ‎ גוטמן, ‎ אשר ‎ ברש, ‎ ואחרים.‎ 

בבדיקה ‎ גיאוגרפית, ‎ היסטורית ‎ וחברתית-כלכלית, ‎ נראה‎ 
שלמיתוסים ‎ הללו ‎ אין ‎ כל ‎ אחיזה ‎ במציאות, ‎ וכי ‎ מטרתם‎ 
העיקרית ‎ הייתה ‎ לעברת ‎ ולייהד ‎ את ‎ העיר.‎ 

לגבי ‎ יפו, ‎ שהיא ‎ מרכיב ‎ בלתי ‎ נפרד ‎ מהעיר ‎ "השלמה", ‎ אין‎ 
חולק ‎ שהיא ‎ קדומה ‎ ביותר, ‎ ותולדותיה ‎ החלו ‎ כבר ‎ לפני ‎ 12 
אלף ‎ שנה. ‎ ההיסטוריה ‎ הכתובה ‎ של ‎ יפו ‎ היא ‎ מתחילת‎ 
התקופה ‎ הכנענית ‎ המאוחרת ‎ (1550-1,250 ‎ לפנה״ס). ‎ אך ‎ לא‎ 
רק ‎ ביפו, ‎ גם ‎ בתוככי ‎ העיר ‎ תל-אביב ‎ מצויים ‎ אתרים ‎ קדומים ‎ - 
תל ‎ חשש, ‎ תל ‎ קסילה, ‎ תל ‎ כודאדי, ‎ ואתרים ‎ שונים ‎ לאורך‎ 
הירקון ‎ וליד ‎ נמל ‎ תל- ‎ אביב‎ (גבעת ‎ בית ‎ המטבחיים).‎ 

עם ‎ יסודה ‎ של ‎ העיר ‎ תל-אביב, ‎ בשנת ‎ 1909, ‎ השתרעו‎ 
לאורך ‎ גבולותיה ‎ עם ‎ יפו ‎ וצפונה ‎ להם, ‎ כ-1,500 ‎ דונם ‎ של‎ 
אדמות ‎ ערביות ‎ מעובדות. ‎ בשטח ‎ כרם ‎ ג׳בלי‎ ("אחוזת- ‎ בית")‎ 
חיו ‎ ערבים, ‎ שעיבדו ‎ את ‎ קרקעותיהם, ‎ וזאת ‎ בניגוד ‎ למיתוס‎ 
המתאר ‎ "עיר ‎ שצמחה ‎ מהחולות". ‎ כאשר ‎ נבדוק ‎ את ‎ מפת ‎ ת״א‎ 
בעיון, ‎ נגלה, ‎ כי ‎ רק ‎ רצועת ‎ חול ‎ צרה ‎ התפשטה ‎ לאורך ‎ קו‎ 
החוף ‎ ובשטח ‎ חצי-האי ‎ הירקוני ‎ ("גני ‎ התערוכה ‎ הישנים").‎ 
כך ‎ שרוב ‎ השטח, ‎ עוד ‎ לפני ‎ היבנות ‎ העיר, ‎ היה ‎ למעשה ‎ מכוסה‎ 
בפרדסים, ‎ בכרמים ‎ ובחלקות ‎ של ‎ גני-ירק. ‎ בכל ‎ שטח ‎ העיר‎ 
שכנו ‎ בעבר ‎ כפרים ‎ ערביים, ‎ שהיו ‎ מוקפים ‎ בפרדסים‎ 
ובמטעים.‎ 

דוגמא ‎ אחת ‎ לכך ‎ היא ‎ הכפר ‎ שייח׳ ‎ מוניס, ‎ שמנה ‎ 1,154 
תושבים, ‎ כלל ‎ כ-300 ‎ בתים, ‎ והשתרע ‎ על ‎ פני ‎ שטח ‎ של ‎ כ-16‎ 
אלף ‎ דונם. ‎ האדמות ‎ המעובדות ‎ של ‎ הכפר ‎ השתרעו ‎ עד ‎ לגדת‎ 
הירקון. ‎ כיום ‎ ניתן ‎ לזהות ‎ שרידים ‎ מעטים ‎ ממנו: ‎ בית- ‎ קברות,‎ 
"הבית ‎ הירוק" ‎ (בית ‎ הסגל ‎ בקריית ‎ האוניברסיטה), ‎ תעלת‎ 
מים, ‎ עצי ‎ שקמה, ‎ ביתו ‎ של ‎ השייח׳ ‎ בידאס‎ (ברח׳ ‎ לבנון ‎ 45).‎ 

בין ‎ הכפרים ‎ הנוספים ‎ ששכנו ‎ במרחב ‎ העיר ‎ תל-אביב, ‎ ניתן‎ 
למנות ‎ את ‎ הכפר ‎ אל ‎ מנשיה, ‎ פרבר ‎ צפוני ‎ של ‎ יפו, ‎ שכיום ‎ נותר‎ 
ממנו ‎ רק ‎ מסגד ‎ חסן־בק. ‎ כפר ‎ נוסף ‎ הוא ‎ סומייל, ‎ שבשנת ‎ 1944 
מנה ‎ 850  תושבים. ‎ סביב ‎ הכפר ‎ היו ‎ פרדסים, ‎ ועד ‎ היום ‎ נותר‎ 
במרכז ‎ תל-אביב, ‎ במקום ‎ בו ‎ בעבר ‎ שכן ‎ הכפר, ‎ רחוב ‎ בשם‎ 
"הפרדס". ‎ הכפר ‎ הגדול ‎ ביותר ‎ באזור ‎ ת״א ‎ היה ‎ הכפר ‎ סלמה,‎ 


שב-1944 ‎ מנה ‎ 6,670  נפש. ‎ אדמות ‎ הכפר ‎ השתרעו ‎ על ‎ שטח‎ 
של ‎ כ-7,000 ‎ דונם ‎ (כיום ‎ -  דרום ‎ תל-אביב), ‎ ותושביו ‎ גידלו‎ 
הדרים, ‎ בננות, ‎ דגנים ‎ ובקר. ‎ דוגמאות ‎ אלו ‎ מעידות ‎ כאלף ‎ עדים‎ 
על ‎ כך, ‎ שבשטח ‎ שעליו ‎ משתרעת ‎ היום ‎ ת״א, ‎ חיו ‎ אלפי‎ 
ערבים, ‎ שמשקיהם ‎ כללו ‎ קרקע ‎ מעובדת, ‎ מושקית ‎ ופורייה.‎ 

נוסף ‎ על ‎ אלה, ‎ יש ‎ לציין, ‎ שבשטח ‎ המוגדר ‎ כיום ‎ תל-אביב,‎ 
היו ‎ בעבר ‎ מושבות ‎ וחוות ‎ חקלאיות ‎ נוצריות, ‎ שהוקמו ‎ החל‎ 
באמצע ‎ המאה ‎ ה-19‎ :  מושבת ‎ "גבעת ‎ התקווה" ‎ של ‎ קלורינדה‎ 
ס׳ ‎ מיינור, ‎ שם ‎ גידלו ‎ תבואות ‎ חורף, ‎ ירקות, ‎ הדרים ‎ ועצי ‎ פרי‎ 
אחרים; ‎ "המושבה ‎ האמריקאית", ‎ שהוקמה ‎ ב-1866 ‎ על-ידי‎ 
חברי ‎ כנסיית ‎ המשיח, ‎ שעיבדו ‎ 1200  דונם, ‎ בהם ‎ גידלו ‎ תירס,‎ 
חיטה ‎ ותפוחי ‎ אדמה; ‎ המושבה ‎ שרונה, ‎ שייסדה ‎ אגודת‎ 
הטמפלרים ‎ הגרמנים ‎ ב-1871 ‎ על ‎ שטח ‎ של ‎ 500  דונם ‎ (כיום,‎ 
ליד ‎ משרד ‎ הביטחון), ‎ וזאת ‎ נוסף ‎ למושבה ‎ הגרמנית, ‎ ששכנה‎ 
ליד ‎ תחנת ‎ הרכבת ‎ הישנה.‎ 

עובדה ‎ נוספת ‎ שנוהגים ‎ להשכיח ‎ היא, ‎ ששכונת ‎ "אחוזת‎ 
בית" ‎ לא ‎ הייתה ‎ השכונה ‎ הראשונה ‎ באמת. ‎ קדמו ‎ ל״אחוזת‎ 
בית" ‎ כמה ‎ שכונות ‎ יהודיות, ‎ ששכנו ‎ צפונית ‎ ליפו, ‎ וביניהן:‎ 
נווה ‎ צדק, ‎ נווה ‎ שלום, ‎ מחנה ‎ יוסף, ‎ כרם ‎ התימנים, ‎ אהל ‎ משה,‎ 
מחנה ‎ יהודה ‎ ושארית ‎ ישראל.‎ 

העובדות ‎ ההיסטוריות ‎ מציגות, ‎ אפוא, ‎ תמונה ‎ שונה ‎ מזו‎ 
שמתוארת ‎ באופן ‎ רשמי ‎ במסגרת ‎ חגיגות ‎ מאה ‎ שנה ‎ לתל-‎ 
אביב. ‎ היו ‎ באזור ‎ חולות, ‎ אבל ‎ לא ‎ רק ‎ חולות: ‎ לשכונות ‎ ת״א‎ 
קדמו ‎ כפרים ‎ ערביים ‎ עם ‎ שטחים ‎ חקלאיים, ‎ פרדסים ‎ וגנים.‎ 

ממשיכים ‎ במאבק ‎ בשנאה‎ 

כ-500 ‎ צועדים ‎ השתתפו ‎ בתהלוכת ‎ נרות, ‎ שנערכה ‎ בתל-‎ 
אביב ‎ ב-5.9, ‎ במלאות ‎ חודש ‎ לפיגוע ‎ השנאה ‎ ההומופובי‎ 
ב״ברנוער", ‎ בו ‎ נרצחו ‎ ניר ‎ כץ ‎ וליז ‎ טרובישי ‎ ז״ל. ‎ התהלוכה,‎ 
שהחלה ‎ בשד׳ ‎ רוטשילד, ‎ סמוך ‎ למקום ‎ הרצח, ‎ הסתיימה‎ 
בעצרת ‎ בגן ‎ מאיר, ‎ בה ‎ נאמו ‎ אישי ‎ ציבור ‎ ופעילים ‎ מהקהילה‎ 
הגאה. ‎ האירוע ‎ אורגן ‎ כיוזמה ‎ משותפת ‎ של ‎ פורום ‎ אדום־ורוד,‎ 
הפורום ‎ הגאה ‎ בחד״ש, ‎ ו-״פורום ‎ גאות״ ‎ -  הפורום ‎ הגאה ‎ של‎ 
מרצ.‎ 

בעצרת ‎ נאמו, ‎ בין ‎ היתר, ‎ ח״כ ‎ ד״ר ‎ דב ‎ חנין‎ (חד״ש), ‎ ח״כ‎ 
לשעבר ‎ מוס■ ‎ רז ‎ (מרצ), ‎ גל ‎ זברגר ‎ -  פעיל ‎ הפורום ‎ האדום-‎ 
ורוד, ‎ דרור ‎ מזרח■ ‎ -  יו״ר ‎ פורום ‎ "גאות", ‎ וכן ‎ נציגות‎ 
ונציגים ‎ מארגונים ‎ גאים ‎ נוספים.‎ 

"הרצח ‎ שאירע ‎ לפני ‎ חודש, ‎ צריך ‎ לשמש ‎ עבור ‎ כולנו ‎ פעמון‎ 
השכמה ‎ חזק ‎ וברור״ ‎ -  אמר ‎ ח״כ ‎ דב ‎ הנין, ‎ והוסיף: ‎ "ישנה‎ 
כיום ‎ סכנה ‎ גדולה ‎ ואמיתית ‎ למרחב ‎ הדמוקרטי ‎ בחברה‎ 
הישראלית, ‎ ונגד ‎ הסכנה ‎ הזאת ‎ כולנו ‎ חייבים ‎ לקום ‎ יחד. ‎ יש‎ 
קשר ‎ בין ‎ הומופוביה, ‎ לסבופוביה, ‎ ביפוביה ‎ וטרנספוביה ‎ לבין‎ 
שנאת ‎ האחר, ‎ גזענות, ‎ לאומנות, ‎ כוהנות ‎ כלפי ‎ מיעוטים‎ 
ואפליה ‎ של ‎ פליטים ‎ ומהגרי ‎ עבודה. ‎ לכן, ‎ המאבק ‎ שלנו ‎ הוא‎ 
בהכרח ‎ מאבק ‎ רחב ‎ על ‎ דמותה ‎ של ‎ החברה ‎ הישראלית. ‎ עלינו‎ 
להמשיך ‎ להיאבק ‎ לחברה ‎ שיש ‎ בה ‎ שוויון ‎ אמיתי: ‎ לא ‎ ויתרנו‎ 
על ‎ החלום ‎ היפה ‎ של ‎ מקום ‎ לכולנו, ‎ ואנחנו ‎ עוד ‎ נגשים ‎ אותו".‎ 


מס״י ‎ בת ‎ 5/ 90 


נגר, ‎ שנשא ‎ את ‎ המפלגה ‎ על ‎ כפיו‎ 

במלאות ‎ 25  שנה ‎ למותו ‎ של ‎ אנשל ‎ ברנשטיין, ‎ שפעל ‎ במק״י ‎ במשך ‎ 51  שבה‎ 


מאת ‎ תמר ‎ גו־דינסקי‎ 

בארכיון ‎ של ‎ רות ‎ לוביץ' ‎ מצויים ‎ דברים ‎ שסיפר ‎ לה‎ 
אנשל ‎ ברנשטיין ‎ על ‎ חייו ‎ ופעילותו. ‎ הרשימה ‎ להלן‎ 
מבוססת ‎ על ‎ זכרונותיו ‎ של ‎ אנשל.‎ 

אנשל ‎ נולד ‎ בעיר ‎ ברודי‎ (אז ‎ -  פולין, ‎ היום ‎ -אוקראינה),‎ 
במשפחתו ‎ של ‎ בנימין ‎ ברנשטיין, ‎ פועל ‎ בעל ‎ הכרה ‎ מעמדית,‎ 
שהיה ‎ קשור ‎ למפלגה ‎ הסוציאל־דמוקרטית. ‎ במסגרת ‎ הכנות‎ 
לציון ‎ ה-1 ‎ במאי ‎ בברודי, ‎ הודיעה ‎ המפלגה, ‎ כי ‎ מי ‎ שיתרום ‎ את‎ 
התרומה ‎ הכספית ‎ הגדולה ‎ ביותר, ‎ יישא ‎ בהפגנה ‎ את ‎ הדגל‎ 
האדום. ‎ האב ‎ תרם ‎ את ‎ חסכונותיו, ‎ וב-1 ‎ במאי ‎ נשא ‎ את ‎ הדגל‎ 
האדום, ‎ שלצידו ‎ צועד ‎ בנו ‎ הקטן, ‎ אנשל.‎ 

אנשל, ‎ שבינתיים ‎ למד ‎ להיות ‎ נגר, ‎ הגיע ‎ לארץ ‎ בשנת ‎ 1929 
והחל ‎ לעבוד ‎ כפועל ‎ בפרדסים. ‎ כמי ‎ שקיבל ‎ חינוך ‎ מעמדי‎ 
מילדותו, ‎ אנשל ‎ הבחין ‎ שהפועלים ‎ היהודים ‎ מקבלים ‎ שכר‎ 
גבוה ‎ יותר ‎ מהפועלים ‎ הערבים, ‎ למרות ‎ שהפועלים ‎ הערבים‎ 
היו ‎ מנוסים ‎ יותר. ‎ בתום ‎ עונת ‎ הקטיף, ‎ עבר ‎ אנשל ‎ להתגורר‎ 
בתל-אביב ‎ והתחיל ‎ לבקר ‎ במועדון ‎ של ‎ פועלים ‎ יהודים‎ 
וערבים, ‎ שהפעילה ‎ מפלגת ‎ פועלי ‎ ציון. ‎ במועדון ‎ הזה ‎ ביקרו‎ 
גם ‎ קומוניסטים, ‎ שכן ‎ המפלגה ‎ הקומוניסטית, ‎ שפעלה ‎ אז‎ 
במחתרת, ‎ לא ‎ יכלה ‎ להפעיל ‎ מועדונים ‎ משלה.‎ 

וכך, ‎ בשנת ‎ 1933, ‎ פגש ‎ אנשל ‎ את ‎ סמי, ‎ חבר ‎ המפלגה‎ 
הקומוניסטית, ‎ ודרכו ‎ -  חברים ‎ נוספים. ‎ במסגרת ‎ הפעילות‎ 
במפלגה, ‎ השתתף ‎ אנשל ‎ בהסברה ‎ בקרב ‎ המובטלים, ‎ שהיו‎ 
מתכנסים ‎ במרתף ‎ של ‎ בית ‎ ברנר ‎ (בית ‎ מועצת ‎ הפועלים‎ 
בת״א), ‎ ובלשכת ‎ העבודה ‎ של ‎ ההסתדרות.‎ 

בשנת ‎ 1934, ‎ הוטל ‎ על ‎ אנשל ‎ לשכור ‎ בית, ‎ שישמש ‎ מקום‎ 
מסתור ‎ לחברי ‎ הנהגת ‎ המפלגה ‎ הקומוניסטית, ‎ שנרדפו ‎ בידי‎ 
המשטרה ‎ הבריטית. ‎ הבית ‎ ששכר ‎ היה ‎ ממוקם ‎ בפרדס.‎ 
הסתתר ‎ בו ‎ זאב ‎ בירמן‎ (שכינויו ‎ המחתרתי ‎ היה ‎ "פרץ"). ‎ לבית‎ 
היו ‎ מגיעים ‎ גם ‎ חברים ‎ נוספים ‎ בהנהגת ‎ המפלגה.‎ 

אנשל ‎ נטל ‎ חלק ‎ פעיל ‎ בארגון ‎ תמיכה ‎ בשביתת ‎ הנהגים‎ 
הערבים ‎ והיהודים ‎ בנובמבר ‎ 1931  -  שביתה ‎ משותפת ‎ יחידה‎ 
במינה ‎ באותן ‎ שנים. ‎ גיוס ‎ התמיכה ‎ נעשה ‎ באמצעות ‎ הדבקת‎ 
כרוזים ‎ בלילות ‎ על ‎ קירות ‎ ברחבי ‎ העיר.‎ 

ב-1932 ‎ החל ‎ ״משפט ‎ נס ‎ ציונה״ ‎ -  משפט ‎ שניהל ‎ בית ‎ הדין‎ 
של ‎ ההסתדרות, ‎ בעקבות ‎ תביעה ‎ שהגיש ‎ הוועד ‎ הפועל ‎ של‎ 
ההסתדרות ‎ נגד ‎ "ועד ‎ הפעולה" ‎ של ‎ פועלים ‎ בנס ‎ ציונה‎ 
(שהייתה ‎ אז ‎ מושבה). ‎ הוועד ‎ הפועל ‎ האשים ‎ את ‎ ועד ‎ הפעולה‎ 
בהפרת ‎ משמעת, ‎ שכן ‎ היו ‎ חברים ‎ בו ‎ גם ‎ קומוניסטים, ‎ שמאז‎ 
1924  נאסרה ‎ עליהם ‎ חברות ‎ בהסתדרות. ‎ אך ‎ הטענה ‎ האמיתית‎ 
נגד ‎ ועד ‎ הפעולה ‎ הייתה, ‎ שהוא ‎ הציב ‎ משמרות ‎ קבועות‎ 
בשערים ‎ של ‎ פרדסים, ‎ במטרה ‎ למנוע ‎ את ‎ סילוקם ‎ של ‎ פועלים‎ 
ערבים ‎ במסגרת ‎ המדיניות ‎ של ‎ "עבודה ‎ עברית".‎ 

אנשל ‎ ציין ‎ בזיכרונותיו, ‎ כי ‎ כל ‎ חברי ‎ המפלגה ‎ הקומוניסטית‎ 
בת״א ‎ היו ‎ פעילים ‎ במערכה ‎ הציבורית, ‎ שהתנהלה ‎ סביב‎ 
משפט ‎ נס ‎ ציונה. ‎ הם ‎ העבירו ‎ לנס ‎ ציונה ‎ כרוזים ‎ שהודפסו‎ 


בתל-אביב ‎ וסייעו ‎ בחלוקתם. ‎ במיוחד ‎ ציין ‎ אנשל ‎ את‎ 
התגייסותם ‎ של ‎ החברים ‎ אברהם ‎ גנץ ‎ ומשה ‎ לשק, ‎ שארגנו‎ 
אסיפה ‎ של ‎ חברי ‎ קיבוץ ‎ ג׳ ‎ של ‎ השומר ‎ הצעיר, ‎ ששכן ‎ בנס‎ 
ציונה. ‎ אנשל ‎ הוסיף ‎ וסיפר, ‎ כי ‎ הנהגת ‎ ההסתדרות ‎ בראשות‎ 
בן־גוריון ‎ הפעילה ‎ את ‎ הבריונים ‎ שכונו ‎ "פלוגות ‎ הפועל",‎ 
ואלה ‎ זרקו ‎ מהאולם, ‎ בו ‎ נערך ‎ המשפט, ‎ כל ‎ מי ‎ שנראה ‎ להם‎ 
חשוד ‎ בקומוניזם.‎ 

בשנות ‎ ה-30 ‎ הוטל ‎ על ‎ אנשל ‎ לרכז ‎ את ‎ הפעילות ‎ בקרב‎ 
המובטלים, ‎ חברי ‎ ההסתדרות, ‎ שקיבלו ‎ סיוע ‎ שבועי ‎ זעום‎ 
מההסתדרות. ‎ במקביל ‎ פעלו ‎ אנשל ‎ וחברים ‎ נוספים ‎ בקרב‎ 
פועלים ‎ מקצועיים, ‎ שלא ‎ היו ‎ חברי ‎ ההסתדרות, ‎ ובאו ‎ לחפש‎ 
עבודה ‎ במשרד ‎ ברחוב ‎ אלנבי ‎ שנקרא ‎ "בירז׳ה" ‎ (בורסה).‎ 
הקומוניסטים ‎ הדריכו ‎ אותם, ‎ כיצד ‎ להיאבק ‎ למען ‎ זכויותיהם,‎ 
וגם ‎ שכנעו ‎ רבים ‎ מהם ‎ להצטרף ‎ להסתדרות.‎ 

ב-1939, ‎ לקראת ‎ הבחירות ‎ לוועידת ‎ ההסתדרות, ‎ יזמה‎ 
המפלגה ‎ הקומוניסטית ‎ רשימת ‎ פועלים ‎ בשם ‎ "הסיעה‎ 
הפרולטרית". ‎ אליהו‎ (אליושה) ‎ גוז׳נסקי ‎ שכר ‎ עבור ‎ הרשימה‎ 
מועדון ‎ על ‎ גג ‎ של ‎ בניין ‎ ברחוב ‎ פרץ ‎ חיות ‎ בת״א. ‎ אנשל ‎ נמנה‎ 
עם ‎ הפעילים ‎ במסגרת ‎ הסיעה ‎ הפרולטרית, ‎ שזכתה ‎ בתמיכה‎ 
בקרב ‎ פועלים ‎ בנמל ‎ ת״א ‎ והשיגה ‎ ייצוג ‎ בהסתדרות.‎ 

בשנת ‎ 1950, ‎ עברו ‎ אנשל ‎ ורעייתו ‎ לאה ‎ להתגורר ‎ ברמת-גן,‎ 
ובמשך ‎ עשרות ‎ שנים ‎ היו ‎ פעילים ‎ בסניף ‎ זה ‎ ובמחוז ‎ ת״א-יפו.‎ 

בזיכרונותיו ‎ מביע ‎ אנשל ‎ הערכה ‎ רבה ‎ למשה ‎ סקוטלסקי,‎ 
חבר ‎ מפלגה ‎ מבוגר, ‎ שסייע ‎ רבות ‎ במימון ‎ ההוצאה ‎ לאור ‎ של‎ 
"קול ‎ העם" ‎ היומי.‎ 

בוויכוחים ‎ בחודשים ‎ שקדמו ‎ לפילוג ‎ במפלגה, ‎ נמנה ‎ אנשל‎ 
עם ‎ המיעוט ‎ בקרב ‎ חברי ‎ הסניף, ‎ שדבקו ‎ בקו ‎ הקומוניסטי ‎ ודחו‎ 
את ‎ ההצעות ‎ לשינוי ‎ הקו, ‎ שיזמו ‎ משה ‎ סנה ‎ ושמואל ‎ מיקוניס.‎ 
ב-1965, ‎ לאחר ‎ הפילוג, ‎ החליטו ‎ החברים ‎ שנותרו ‎ במפלגה‎ 
(שכונתה ‎ אז ‎ רק״ח) ‎ להקים ‎ את ‎ סניף ‎ רמת-גן ‎ מחדש, ‎ ואנשל‎ 
נבחר ‎ לתפקיד ‎ מזכיר ‎ הסניף. ‎ בתפקיד ‎ זה ‎ התמיד ‎ עד ‎ סוף ‎ ימיו.‎ 
כמזכיר ‎ הסניף ‎ ארגן ‎ את ‎ הפצת ‎ "זו ‎ הדרך" ‎ וייתר ‎ הפרסומים‎ 
המפלגתיים, ‎ דאג ‎ לקשר ‎ עם ‎ החברים ‎ והאוהדים, ‎ והיה ‎ פעיל‎ 
גם ‎ בוועד ‎ מחוז ‎ ת״א-יפו.‎ 

חלק ‎ פעיל ‎ בעבודת ‎ המפלגה ‎ במשך ‎ כל ‎ השנים ‎ האלה,‎ 
נטלה ‎ לאה, ‎ רעייתו, ‎ שבמפלגה ‎ הייתה ‎ ידועה ‎ בכינוי ‎ "לאה‎ 
אנשל". ‎ בצעירותה ‎ עבדה ‎ לאה ‎ במשק ‎ בית, ‎ ומאוחר ‎ יותר‎ 
הייתה ‎ חברה ‎ בקיבוץ. ‎ היא ‎ הכירה ‎ את ‎ אנשל ‎ ב-1932.‎ 

בדברים ‎ בוועידה ‎ ה־17 ‎ של ‎ מק״י‎ (1972), ‎ הדגיש ‎ אנשל ‎ את‎ 
חשיבות ‎ הפעילות ‎ בקרב ‎ הנוער:‎ 

"אני ‎ מציע ‎ לוועד ‎ המרכזי ‎ החדש ‎ להתחיל ‎ באופן ‎ רציני‎ 
בטיפול ‎ בנוער. ‎ ישנם ‎ בין ‎ הנוער ‎ הרבה ‎ צעירים, ‎ המחפשים‎ 
דרך ‎ אחרת ‎ מזו ‎ שהממשלה ‎ מציעה ‎ להם ‎ -  לחיות ‎ לנצח ‎ בצל‎ 
מלחמות ‎ עם ‎ השכנים. ‎ ישנם ‎ מועדונים ‎ בתל-אביב ‎ וגם ‎ בחיפה,‎ 
שבהם ‎ אפשר ‎ לקיים ‎ סימפוזיונים ‎ קבועים ‎ על ‎ הדרך ‎ לפתרון‎ 
של ‎ שלום ‎ במזרח ‎ התיכון ‎ ולקרבם ‎ לדעותינו. ‎ הבעיה ‎ היא‎ 
לעמוד ‎ בוויכוח ‎ עם ‎ ׳מצפן׳ ‎ ולהסביר ‎ לנוער, ‎ כי ‎ אם ‎ יהיה ‎ שלום‎ 
במזרח-התיכון, ‎ זה ‎ יקרב ‎ גם ‎ את ‎ הסוציאליזם".‎ 


6/מ?״י ‎ בת ‎ 90'‎ 


1935: ‎ פגישה ‎ בבית ‎ הכלא ‎ ביפו‎ 

מרדכי ‎ בילצקי ‎ מספר ‎ על ‎ קורות ‎ מעצרו ‎ הראשון ‎ על ‎ ידי ‎ הבולשת ‎ הבריטית‎ 


לפני ‎ חמישים ‎ שנה, ‎ בקיץ ‎ של ‎ 1959, ‎ נפטר ‎ מדום־לב ‎ מזכיר‎ 
הוועד ‎ המרכזי ‎ של ‎ המפלגה ‎ הקומוניסטית, ‎ ד״ר ‎ מרדכי‎ 
(מרכוס) ‎ בילצקי, ‎ שהיה ‎ חבר ‎ מפלגה ‎ במשך ‎ 25  שנה, ‎ עוד‎ 
כשזו ‎ פעלה ‎ המחתרת ‎ בעת ‎ המנדט ‎ הבריטי. ‎ כשנה ‎ לאחר‎ 
מותו, ‎ פרסם ‎ הוועד ‎ המרכזי ‎ קובץ ‎ שהוקדש ‎ לזכרו. ‎ בילצקי‎ 
פעל ‎ במסגרות ‎ המפלגה ‎ השונות ‎ במסירות ‎ רבה, ‎ ובתנאים‎ 
קשים. ‎ הוא ‎ לקח ‎ חלק ‎ בשביתת ‎ הרעב ‎ הממושכת ‎ של ‎ העצירים‎ 
הקומוניסטים, ‎ היהודים ‎ והערבים, ‎ בבית ‎ הסוהר ‎ בירושלים ‎ ב-‎ 
1935  ולאחר ‎ מכן ‎ נעצר ‎ שוב ‎ ושוב ‎ עד ‎ להחלטת ‎ המפלגה‎ 
לפעול ‎ באורח ‎ גלוי ‎ בשנת ‎ 1942. ‎ באותה ‎ שנה, ‎ בוועידה‎ 
השמינית, ‎ הוא ‎ נבחר ‎ חבר ‎ הוועד ‎ המרכזי, ‎ וביולי ‎ 1955 
למזכירות ‎ הוועד ‎ המרכזי. ‎ בין ‎ תפקידיו ‎ הרבים‎ :  אחראי ‎ לניהול‎ 
העיתונות ‎ המפלגתית. ‎ בסוף ‎ 1949  הואשם ‎ בילצקי, ‎ כעורך‎ 
אחראי ‎ של ‎ העיתון ‎ היומי ‎ "קול ‎ העם", ‎ בהוצאת ‎ דיבה ‎ על ‎ ראש‎ 
הממשלה ‎ דוד ‎ בן־גוריון, ‎ בעקבות ‎ מאמר ‎ המערכת ‎ שפורסם‎ 
באוקטובר ‎ אותה ‎ שנה, ‎ שתקף ‎ את ‎ בן־גוריון.‎ 

אנו ‎ מפרסמים ‎ כאן ‎ כלשונם ‎ שני ‎ פרקי ‎ זיכרונות ‎ שנכתבו ‎ על‎ 
ידי ‎ בילצקי ‎ ושפורסמו ‎ בקובץ. ‎ הראשון ‎ עוסק ‎ במעצרו‎ 
הראשון ‎ על ‎ ידי ‎ בולשת ‎ הבריטית:‎ 

״היה ‎ זה ‎ בשנת ‎ 1935, ‎ בימי ‎ שלטון־הדיכוי ‎ של‎ 
האימפריאליסטים ‎ האנגליים ‎ בארץ־ישראל, ‎ לפני ‎ הסעה‎ 
שהתחוללה ‎ ב-1936. ‎ והנה ‎ באו ‎ כמה ‎ בלשים ‎ לעשות ‎ חיפוש‎ 
בחדרי. ‎ היתה ‎ זו ‎ היכרותי ‎ הראשונה ‎ עם ‎ הברנשים ‎ הללו.‎ 
טיפוסים ‎ מכורים ‎ אלה, ‎ אשר ‎ למען ‎ המדכאים ‎ הבריטיים‎ 
מוכנים ‎ היו ‎ לכל ‎ מעשה ‎ שפל, ‎ הצדיקו ‎ את ‎ כינויים ‎ ׳כלבי-‎ 
שמירה ‎ של ‎ אדוניהם׳.‎ 

״בשנת ‎ 1936  הם ‎ הוכיחו ‎ שידעו ‎ לסגל ‎ לעצמם ‎ את‎ 
האכזריות, ‎ השחיתות, ‎ את ‎ כל ‎ שיטות ‎ העינויים ‎ של ‎ הנאצים‎ 
כלפי ‎ אסיריהם. ‎ שפלותם ‎ הגיעה ‎ לדרגה ‎ כזו, ‎ שלא ‎ הסתירו ‎ את‎ 
שמחתם ‎ על ‎ בואו ‎ של ‎ היטלר ‎ לשלטון. ‎ ׳הנה ‎ הוא ‎ ילמד ‎ לקח ‎ - 
צהלו ‎ הם ‎ -  את ‎ הקומוניסטים, ‎ וגם ‎ את ‎ היהודים ‎ שלא ‎ רוצים‎ 
לבוא ‎ לא״י׳. ‎ הפרטים ‎ על ‎ רציחת ‎ מזכיר ‎ הסניף ‎ התל-אביבי ‎ של‎ 
המפלגה ‎ הקומוניסטית, ‎ סיומה ‎ מירוניאנסקי, ‎ שהובאו ‎ לידיעה‎ 
הציבור ‎ הרחב ‎ אחרי ‎ קום ‎ מדינת ‎ ישראל, ‎ משמשים ‎ הוכחה‎ 
לשיטות ‎ העינויים ‎ האכזריים ‎ של ‎ כלבי ‎ הבולשת ‎ הבריטית".‎ 

נעצר ‎ כ׳ ‎ קרא ‎ עיתונות ‎ קומוניסטית ‎ מחו״ל‎ 

"נאסרתי ‎ כחשוד ‎ בהשתייכות ‎ למפלגה ‎ הקומוניסטית. ‎ הם‎ 
באו ‎ אלי, ‎ בהיוודע ‎ להם, ‎ שקיבלתי ‎ עיתונים ‎ וירחונים‎ 
קומוניסטיים ‎ מחו״ל, ‎ אשר ‎ השלטון ‎ הקולוניאלי ‎ הבריטי ‎ אסר‎ 
את ‎ קריאתם ‎ בארץ. ‎ הועברתי ‎ לבית-הכלא ‎ ביפו, ‎ והוכנסתי‎ 
לתא ‎ של ‎ אסירים ‎ פליליים ‎ יהודיים".‎ 

"הייתי ‎ האסיר ‎ הפוליטי ‎ היחידי ‎ ביניהם. ‎ לאחר ‎ ימים ‎ מספר‎ 
של ‎ שהותי ‎ ב׳חברה׳ ‎ זו, ‎ נודע ‎ לי ‎ שלבית-הסוהר ‎ הוכנס ‎ אסיר‎ 
ערבי, ‎ שגם ‎ הוא ‎ ׳הואשם׳ ‎ בקומוניזם ‎ והוכנס ‎ לתא ‎ של ‎ אסירים‎ 
ערביים. ‎ כששמע ‎ עלי, ‎ הזמין ‎ אותי ‎ לעבור ‎ אליו, ‎ לתא ‎ האסירים‎ 
הערביים.‎ 


"הועברתי ‎ לתא ‎ האסירים ‎ הערביים, ‎ בו ‎ ישב ‎ הקומוניסט‎ 
הערבי, ‎ שלא ‎ הכרתי ‎ כלל. ‎ האסירים ‎ הערבים, ‎ אשר ‎ בחלקם‎ 
היום ‎ גם ‎ אסירים ‎ פוליטיים ‎ (הם ‎ נאסרו ‎ על ‎ התנגדותם ‎ למעשי-‎ 
הדיכוי ‎ של ‎ השלטונות ‎ הבריטיים), ‎ קיבלו ‎ אותי ‎ בסבר-פנים‎ 
יפות, ‎ כי ‎ ידעו, ‎ שאני, ‎ כקומוניסט ‎ יהודי, ‎ אינני ‎ אויב ‎ ההמונים‎ 
הערביים. ‎ נהפוך ‎ הוא ‎ -  ידידם ‎ אני, ‎ ונלחם ‎ למען ‎ שחרור ‎ הארץ‎ 
משלטון ‎ הכובשים ‎ הזרים. ‎ הם ‎ ידעו, ‎ כי ‎ במפלגה‎ 
הקומוניסטית ‎ יש ‎ יהודים ‎ וערבים, ‎ שהם ‎ אחים ‎ למאבק, ‎ וכל‎ 
חייהם ‎ קודש ‎ למאבק ‎ להגנת ‎ האינטרסים ‎ של ‎ המוני-העם‎ 
המדוכאים.‎ 

"כל ‎ זמני ‎ היה ‎ נתון ‎ לשיחות ‎ עם ‎ חברי ‎ הערבי. ‎ שני‎ 
קומוניסטים, ‎ שלא ‎ הכירו ‎ קודם־לכן ‎ איש ‎ את ‎ רעהו, ‎ נפגשו‎ 
בבית־הכלא ‎ בתא ‎ אחד. ‎ הימים ‎ המעטים ‎ שישיבתי ‎ יחד ‎ עם‎ 
החבר ‎ הערבי ‎ נחרתו ‎ עמוק ‎ בזכרוני. ‎ לא ‎ זו ‎ בלבד ‎ שבפעם‎ 
הראשונה ‎ הרגשתי ‎ לכל ‎ עומקם ‎ את ‎ מהותם ‎ ותוכנם ‎ של‎ 
האינטרנציונאליזם ‎ הפרולטארי ‎ והסולידריות ‎ הבינלאומית,‎ 
אלא ‎ בשיחות ‎ עמו ‎ חשתי ‎ את ‎ כל ‎ האושר ‎ להיות ‎ קומוניסט. ‎ אז‎ 
הייתי ‎ עדיין ‎ קומוניסט ‎ צעיר, ‎ ואילו ‎ החבר ‎ הערבי ‎ היה ‎ כבר‎ 
קומוניסט ‎ ותיק ‎ שהספיק ‎ לבקר ‎ ארצות ‎ רבות. ‎ בשבתנו ‎ יחד‎ 
בתא, ‎ סגורים ‎ ומסוגרים, ‎ ימים ‎ ולילות, ‎ שוחחנו ‎ גם ‎ על ‎ עבודת‎ 
המפלגה ‎ הקומוניסטית, ‎ על ‎ מאבקה ‎ לשחרור ‎ הארץ ‎ משלטון‎ 
האימפריאליזם ‎ ולמען ‎ אחווה ‎ יהודית-ערבית.‎ 

״מאות ‎ רבות ‎ של ‎ קומוניסטים ‎ גורשו ‎ מן ‎ הארץ ‎ -  גם ‎ לפולין‎ 
הפילסודסקאית ‎ ואפילו ‎ לגרמניה ‎ של ‎ היטלר, ‎ רבים ‎ נכלאו‎ 
ועונו ‎ קשות... ‎ ישבנו ‎ בבתי-הסוהר; ‎ התנאים ‎ היו ‎ גרועים, ‎ היינו‎ 
מנותקים ‎ מן ‎ העולם, ‎ חיכינו ‎ לכל ‎ ידיעה, ‎ לכל ‎ רחש ‎ מן ‎ החוץ,‎ 
ראינו ‎ את ‎ ההתעללות ‎ באסירים ‎ -  אך ‎ הבטחון ‎ בצדקת ‎ דרכנו‎ 
התחזק ‎ והלך".‎ 

17  ימי ‎ שביתת ‎ רעב‎ 

"ישבנו ‎ יחד, ‎ החבר ‎ הערבי ‎ ואני, ‎ זמן ‎ קצר ‎ באופן ‎ יחסי. ‎ לאחר‎ 
מכן ‎ הפרידו ‎ בינינו. ‎ ראיתיו ‎ אחר-כך ‎ רק ‎ בפגישה ‎ קצרה, ‎ שעה‎ 
שהעבירוהו ‎ לבית-החולים ‎ מבית-הסוהר ‎ המרכזי ‎ בירושלים,‎ 
אותי ‎ שחרורו ‎ מבית-חולים ‎ זה, ‎ מאחר ‎ ששנינו ‎ עברנו ‎ שביתת-‎ 
רעב ‎ של ‎ 17  יום. ‎ יותר ‎ לא ‎ ראיתיו. ‎ תנאי-המחתרת ‎ מנעו‎ 
שנפגש ‎ שנית. ‎ גם ‎ גורלו ‎ לא ‎ היה ‎ ידוע ‎ לי. ‎ שמעתי ‎ רק, ‎ שגורש‎ 
מן ‎ הארץ".‎ 

עד ‎ כאן, ‎ קטע ‎ קצר ‎ מזכרונות ‎ מרדכי ‎ בילצקי ‎ ממעצרו‎ 
הראשון ‎ (ובהחלט, ‎ לא ‎ האחרון) ‎ על ‎ ידי ‎ הבולשת ‎ הבריטית.‎ 
"החבר ‎ הערבי ‎ הוותיק" ‎ היה ‎ חבר ‎ הוועד ‎ המרכזי ‎ בשנות ‎ ה-30‎ 
,  אחמד ‎ מוגרבי. ‎ מוגרבי, ‎ יליד ‎ יפו, ‎ גורש ‎ על ‎ ידי ‎ הבריטים‎ 
לצפון ‎ אפריקה ‎ "בגלל ‎ שלא ‎ ניתן ‎ היה ‎ לקבוע ‎ בוודאות ‎ את‎ 
נתינותו". ‎ סבו ‎ של ‎ אחמד ‎ מוגרבי ‎ היגר ‎ בעת ‎ שהאימפריה‎ 
העות׳מנית ‎ שלטה ‎ באזור, ‎ באמצע ‎ המאה ‎ ה-19, ‎ ממרוקו‎ 
ליפו. ‎ כך, ‎ שגם ‎ אביו ‎ של ‎ אחמד ‎ מוגרבי ‎ היה ‎ יליד ‎ יפו. ‎ אבל‎ 
העובדה ‎ שאחמד ‎ מוגרבי ‎ ואביו ‎ היו ‎ ילידי ‎ הארץ ‎ לא ‎ מנעו‎ 
מנציגי ‎ האימפריה ‎ הבריטית ‎ מלגרשו ‎ בטענת ‎ שווא.‎ 

1951: ‎ בן־גוריון ‎ נחקר ‎ בבית ‎ המשפט ‎ על ‎ ■ד■ ‎ קומוניסט‎ 

לראשונה ‎ הופיע ‎ ראש ‎ ממשלת ‎ ישראל ‎ במשפט ‎ בעקבות ‎ תביעה ‎ להוצאת ‎ לשון‎ 
הרע ‎ שהגישה ‎ הפרקליטות ‎ נגד ‎ "קול ‎ העם"; ‎ במשפט ‎ המאשים ‎ הפך ‎ לנאשם‎ 


במשך ‎ כשנה ‎ וחצי, ‎ בין ‎ ינואר ‎ 1950  למאי ‎ 1951  התנהל‎ 
בתל-אביב ‎ משפט ‎ נגד ‎ העיתון ‎ היומי ‎ "קול ‎ העם", ‎ בעקבות‎ 
תביעה ‎ שהגיש ‎ היועץ ‎ המשפטי ‎ דאז, ‎ ולאחר ‎ מכן ‎ שופט ‎ בית‎ 
המשפט ‎ העליון, ‎ חיים ‎ כהן. ‎ התביעה ‎ באה ‎ בעקבות ‎ מאמר‎ 
המערכת ‎ שפורסם ‎ ב״קול ‎ העם״ ‎ ב-14 ‎ באוקטובר ‎ 1949  תחת‎ 
הכותרת ‎ "נאום ‎ מחפיר ‎ של ‎ ראש ‎ הממשלה". ‎ פרקליט ‎ המדינה‎ 
ראה ‎ במאמר ‎ המערכת ‎ "הוצאת ‎ לשון ‎ הרע" ‎ כלפי ‎ ראש‎ 
הממשלה ‎ דוד ‎ בן־גוריון. ‎ בין ‎ היתר ‎ נכתב ‎ במאמר, ‎ כי ‎ "דברי-‎ 
ההסתה ‎ הפרועה ‎ של ‎ ראש ‎ ממשלת ‎ ישראל, ‎ דוד ‎ בן־גוריון ‎ נגד‎ 
מק״י ‎ והקומוניסטים ‎ היהודיים ‎ הן ‎ דברי-בלע ‎ אשר ‎ רק ‎ בוגדים‎ 
בעמם ‎ ואויבי ‎ המעמד ‎ העיזו ‎ להשמיע". ‎ מאמר ‎ המערכת‎ 
התייחס ‎ לדבריו ‎ של ‎ בן־גוריון ‎ בפתיחת ‎ כנס ‎ חגיגי ‎ לציון ‎ יום‎ 
השנה ‎ להקמת ‎ "הסתדרות ‎ הנוער ‎ העובד" ‎ שהיו ‎ להסתה‎ 
פרועה ‎ נגד ‎ המפלגה ‎ ובייחוד ‎ נגד ‎ חבריה ‎ היהודים.‎ 

כ״נאשם" ‎ העיקרי ‎ במשפט, ‎ שעורר ‎ הדים ‎ רבים ‎ בארץ‎ 
ובחו״ל, ‎ הופיע ‎ ד״ר ‎ מרדכי ‎ בילצקי, ‎ אשר ‎ שימש ‎ אז ‎ כעורך‎ 
אחראי ‎ של ‎ "קול ‎ העם". ‎ בילצקי ‎ הפך ‎ את ‎ המשפט ‎ למשפטה‎ 
של ‎ ממשלת ‎ בן־גוריון ‎ ומדיניותה. ‎ ההגנה ‎ דרשה ‎ מבן־גוריון‎ 
להתייצב ‎ כעד ‎ במשפט. ‎ אך, ‎ מספר ‎ ימים ‎ לפני ‎ תחילתו ‎ נפטר‎ 
הסנגור ‎ של ‎ העיתון ‎ הקומוניסטי ‎ ומחליפו ‎ חלה. ‎ שופט ‎ בית-‎ 
המשפט ‎ המחוזי ‎ בתל-אביב, ‎ ד״ר ‎ פנחס ‎ גנוסר, ‎ סירב ‎ לדחות‎ 
את ‎ תחילת ‎ הדיונים‎ ;  וכך, ‎ נחקר ‎ בן־גוריון ‎ על ‎ ידי ‎ "הנאשם"‎ 
עצמו ‎ -  בילצקי. ‎ זו ‎ הייתה ‎ פעם ‎ ראשונה ‎ שראש ‎ ממשלת‎ 
ישראל ‎ הופיע ‎ בבית ‎ משפט ‎ וכמובן, ‎ בנסיבות ‎ אחרות, ‎ לא‎ 
הייתה ‎ זו ‎ הפעם ‎ האחרונה.‎ 

סוכן ‎ אמריקאי ‎ בישיבות ‎ המטכ״ל‎ 

החקירה ‎ שניהל ‎ בילצקי ‎ ארכה ‎ כשלוש ‎ שעות ‎ מתוחות‎ 
והיתה ‎ מלווה ‎ בחילופי ‎ דברים ‎ קשים. ‎ בילצקי ‎ לא ‎ הסתפק‎ 
בשאלות ‎ הקשורות ‎ במאמר ‎ המערכת, ‎ אלא ‎ הרחיב ‎ לכל ‎ תחומי‎ 
העשייה ‎ של ‎ ממשלת ‎ בן־גוריון ‎ -  בייחוד ‎ מדיניות ‎ החוץ‎ 
הפרו-אמריקאית ‎ שלה. ‎ במשפט ‎ ניסה ‎ בילצקי ‎ לשבור ‎ את‎ 
חומות ‎ הצנזורה ‎ ולפרסם ‎ ברבים ‎ את ‎ דבר ‎ השתתפותו ‎ של ‎ סוכן‎ 
המודיעין ‎ של ‎ ארה״ב ‎ בישיבת ‎ המטה ‎ הכללי ‎ של ‎ צה״ל.‎ 

להלן ‎ קטע ‎ מפרוטוקול ‎ המשפט ‎ העוסק ‎ בפרד ‎ האריס, ‎ איש‎ 
המודיעין ‎ האמריקאי ‎ שלקח ‎ חלק ‎ בישיבות ‎ המטכ״ל. ‎ יצוין‎ 
שבאחרונה ‎ פורסם ‎ בעיתון ‎ "הארץ" ‎ שבמשך ‎ מלחמת ‎ ששת‎ 
הימים, ‎ גם ‎ שגריר ‎ ארה״ב ‎ דאז, ‎ שהה ‎ ב״בור", ‎ במטה ‎ הכללי.‎ 
הוא ‎ עזב ‎ את ‎ מחנה ‎ המטה ‎ הכללי ‎ עם ‎ סיומה ‎ של ‎ מלחמת‎ 
הכיבוש.‎ 

בילצקי: ‎ האם ‎ כל ‎ חייל ‎ בצבא ‎ ההגנה ‎ לישראל ‎ חייב ‎ להישבע‎ 
שבועת ‎ אמונים ‎ ? 

בן־גוריון: ‎ באתי ‎ להעיד ‎ על ‎ המאמר. ‎ אינני ‎ חושב ‎ שזה ‎ עסקי‎ 
לענות ‎ על ‎ שאלות ‎ מסוג ‎ זה.‎ 

ש. ‎ האם ‎ הכיר ‎ אדוני ‎ אדם ‎ בשם ‎ פרד ‎ האריס ‎ ? 

ת. ‎ כן.‎ 

ש. ‎ האם ‎ פרד ‎ האריס ‎ היה ‎ נתין ‎ ישראלי?‎ 

ת. ‎ לא ‎ התעניינתי ‎ בעניין ‎ הפורמלי ‎ של ‎ נתינותו. ‎ לידי ‎ היה‎ 


יהודי ‎ שרצה ‎ לעזור ‎ לנו.‎ 

ש. ‎ הם ‎ זה ‎ נכון ‎ יהיה ‎ אם ‎ אגיד ‎ שהאריס ‎ היה ‎ נתין ‎ ארצות-‎ 
הברית?‎ 

ת. ‎ זה ‎ לא ‎ עניין ‎ אותי.‎ 

ש. ‎ האם ‎ היה ‎ בארץ?‎ 

ת. ‎ בלי ‎ כל ‎ ספק.‎ 

ש. ‎ האם ‎ הקצין ‎ האריס ‎ בא ‎ לארץ ‎ לפי ‎ הצעת ‎ הממשלה‎ 
האמריקאית ‎ או ‎ הוזמן ‎ על ‎ ידי ‎ אדוני?‎ 

ת. ‎ אינני ‎ מוכן ‎ לענות. ‎ לא ‎ אענה ‎ אפילו ‎ אם ‎ איש ‎ "קול ‎ העם"‎ 
שואל. ‎ בתור ‎ ראש ‎ ממשלת ‎ ישראל ‎ לא ‎ אוכל ‎ למסור ‎ ידיעות.‎ 

השופט: ‎ מדוע?‎ 

ת. ‎ כי ‎ הדבר ‎ יכול ‎ להזיק ‎ לענייני ‎ ציבור ‎ -  לכל ‎ אותם‎ 
מתנדבים ‎ מ-52 ‎ ארצות ‎ שלחמו ‎ אתנו ‎ במלחמת ‎ השחרור. ‎ דינו‎ 
של ‎ האריס ‎ הוא ‎ כדינם ‎ של ‎ כל ‎ היתר.‎ 

ש. ‎ האם ‎ האריס ‎ בא ‎ בזמן ‎ מלחמת ‎ השחרור ‎ או ‎ בא ‎ לאחריה?‎ 
מתי ‎ בא?‎ 

ת. ‎ לא ‎ אמסור ‎ שום ‎ ידיעה ‎ על ‎ פעילותו. ‎ זהו ‎ סוד.‎ 

ש. ‎ האם ‎ הקצין ‎ האריס ‎ השתתף ‎ בישיבות ‎ המטה ‎ של ‎ צבא‎ 
ההגנה ‎ לישראל?‎ 

ת. ‎ לא ‎ אגלה ‎ לך ‎ זאת.‎ 

ש. ‎ אם ‎ הדבר ‎ יפורסם ‎ ברבים. ‎ האם ‎ גם ‎ אז ‎ זה ‎ סוד?‎ 

סוד ‎ העלול ‎ להזיק ‎ לאינטרסים ‎ של ‎ המדינה‎ 

כאן ‎ התערב ‎ היועץ ‎ המשפטי, ‎ כהן, ‎ והביע ‎ התנגדות ‎ לכל‎ 
השאלות ‎ אודות ‎ הסוכן ‎ האריס. ‎ הוא ‎ הסתמך ‎ על ‎ פסק ‎ דין ‎ של‎ 
בית ‎ הדין ‎ העליון ‎ ועל ‎ החלטת ‎ בית ‎ הלורדים ‎ בבריטניה ‎ ביחס‎ 
"לרשות ‎ הניתנת ‎ לאדם ‎ בתפקיד ‎ ציבורי ‎ שלא ‎ להשיב‎ 
לשאלות, ‎ אם ‎ הוא ‎ סבור ‎ כי ‎ הדבר ‎ עלול ‎ להזיק ‎ לאינטרסים ‎ של‎ 
המדינה". ‎ על ‎ כך ‎ הגיב ‎ בילצקי ‎ בנימה ‎ מבודחת ‎ "אין‎ 
להאשימנו ‎ בכך, ‎ שאין ‎ אנו ‎ יודעים ‎ את ‎ חוקי ‎ בית ‎ הלורדים".‎ 
ועוד ‎ הוסיף, ‎ הפעם ‎ ברצינות: ‎ "עיתון ‎ ׳קול ‎ העם׳ ‎ לוחם ‎ למען‎ 
האינטרסים ‎ של ‎ העם ‎ והמדינה ‎ -  לפי ‎ מיטב ‎ הבנתנו".‎ 

בעקבות ‎ המחלוקת ‎ המשפטית ‎ האם ‎ בן־גוריון ‎ רשאי ‎ או‎ 
שאינו ‎ רשאי ‎ להשיב ‎ לשאלות ‎ ה״נאשם", ‎ השופט ‎ ביקש‎ 
להמשיך ‎ בשאלות, ‎ אך ‎ ציין ‎ כי ‎ "העד ‎ רשאי ‎ שלא ‎ לענות".‎ 

ש. ‎ האם ‎ נמסרו ‎ לקצין ‎ האריס ‎ ידיעות ‎ על ‎ רכש, ‎ תעש, ‎ כוח‎ 
אדם, ‎ עוצמת ‎ היחידות, ‎ מבנים, ‎ בסיסים ‎ וכד׳. ‎ האם ‎ יודע‎ 
אדוני, ‎ שהקצין ‎ האריס ‎ לא ‎ נשבע ‎ אמונים ‎ לצה״ל?‎ 

ת. ‎ מתנדבי ‎ חוץ־לארץ ‎ שוחררו ‎ משבועות ‎ אמונים. ‎ לא ‎ כל‎ 
מתנדבי ‎ חו״ל ‎ חוייבו ‎ להישבע. ‎ לא ‎ באתי ‎ לכאן ‎ לסמינר, ‎ כדי‎ 
להרצות ‎ על ‎ הנושא.‎ 

ש. ‎ האם ‎ ידוע ‎ לאדוני ‎ שהאריס ‎ בשעה ‎ ששירת ‎ בצה״ל ‎ שימש‎ 
גם ‎ קצין ‎ גבוה ‎ באינטליג׳נס ‎ -  בשירות ‎ הריגול ‎ האמריקאי?‎ 

ת. ‎ כנראה ‎ שדבר ‎ זה ‎ ידוע ‎ רק ‎ לך, ‎ לא ‎ לי.‎ 
חרף ‎ מאמציו ‎ של ‎ בילצקי ‎ לברר ‎ מה ‎ בדיוק ‎ עשה ‎ נציג‎ 
המודיעין ‎ האמריקאי, ‎ בן־גוריון ‎ סירב ‎ להמשיך ‎ ולהשיב ‎ על‎ 
שאלותיו ‎ בנושא. ‎ לאחר ‎ מכן ‎ נכנס ‎ ה״נאשם" ‎ לשורה ‎ של‎ 
שאלות ‎ על ‎ טיב ‎ היחסים ‎ שנרקמו ‎ אז ‎ בין ‎ ישראל ‎ לארה״ב.‎ 


